Diari Oficial de la Generalitat Valenciana


Sumari del DOGV 7107, del 10-09-2013 (2013/8683)

Informació pública del projecte de decret del Consell pel qual es declaren com a zones especials de conservació dotze llocs d'importància comunitària, coincidents amb espais naturals protegits, i s'aproven les normes de gestió per als dits llocs i per a onze zones d'especial protecció per a les aus.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7107

Data del DOGV
:   10-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8683


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública del projecte de decret del Consell pel qual es declaren com a zones especials de conservació dotze llocs d'importància comunitària, coincidents amb espais naturals protegits, i s'aproven les normes de gestió per als dits llocs i per a onze zones d'especial protecció per a les aus. [2013/8683]  
En compliment del que disposa la normativa més avall indicada s'exposa al públic la versió preliminar i el pla de participació pública del projecte de decret del Consell pel qual es declaren com a zones especials de conservació dotze llocs d'importància comunitària, coincidents amb espais naturals protegits, i s'aproven les normes de gestió per als dits llocs i per a onze zones d'especial protecció per a les aus, durant el termini de 45 dies hàbils a comptar des de l'endemà de la data de publicació d'este anunci en el Diari Oficial de la Comunitat Valenciana, a l'efecte que les persones que s'hi consideren interessades puguen presentar al·legacions i observacions o suggeriments sobre el seu contingut.  
  
Els documents indicats podran examinar-se, en horari de matí de 9.00 a 14.00 hores, de dilluns a divendres, al Centre d'Informació i Documentació Ambiental de la Comunitat Valenciana (CIDAM) de la Conselleria d'Infraestructures, Territori i Medi Ambient, siti a la ciutat administrativa 9 d'Octubre, torre 1, 2a planta, carrer de Castán Tobeñas, 77, 46912 València.  
Així mateix, podran consultar-se en la pàgina web de la Conselleria d'Infraestructures, Territori i Medi Ambient, a través de l'enllaç: .  
Les al·legacions, els suggeriments o les observacions s'han de dirigir i trametre's, per a la seua consideració, al Servici de Vida Silvestre de la Direcció General de Medi Natural, siti a la ciutat administrativa 9 d'Octubre, torre 1, carrer de Castán Tobeñas, 77, 46763 València, o a la bústia de consultes i suggeriments de Xarxa Natura 2000, .  
Tot això en compliment del que establixen els articles 29 ter i 47 quinquies de la Llei 11/1994, de 27 de desembre, d'Espais Naturals Protegits de la Comunitat Valenciana, els articles del 16 al 18 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient, els articles del 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
València, 29 de juliol de 2013.- El director general de Medi Natural: Alfredo González Prieto.